CSS พุ่งเกือบ 6% เตรียมประกาศผลประกอบการ Q2/58 ดีต่อเนื่อง
CSS พุ่งเกือบ 6% ณ เวลา 14.50 น. ราคาอยู่ที่ 4.90 บ. บวก 0.26 บ. หรือ 5.60% สูงสุดที่ 5 บ. ต่ำสุดที่ 4.74 บ. มูลค่าซื้อขายที่ 115.58 ลบ. โดยคาดว่านักลงทุนเข้ามาเก็งกำไร หลังจากมองผลประกอบการไตรมาส 2/58 จะออกมาดีต่อเนื่อง
6 ส.ค. 2558

ผู้สื่อข่าวรายงานว่า ราคาหุ้นบริษัทบีทีเอส กรุ๊ป โฮลดิ้งส์ จำกัด (มหาชน) หรือ CSS ณ เวลา 14.50 น. ราคาอยู่ที่ 4.90 บาท บวก 0.26 บาท หรือ 5.60% สูงสุดที่ 5 บาท ต่ำสุดที่ 4.74 บาท มูลค่าซื้อขายที่ 115.58 ล้านบาท ขณะที่ดัชนีตลาดหุ้นไทยโดยรวมลบ 0.27%

โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็น ที่นายสมพงษ์ กังสวิวัฒน์  ประธานเจ้าหน้าที่บริหาร CSS เปิดเผยว่า ภายในวันที่ 7 ส.ค. 2558 ทางบอร์ดบริหารของ CSS จะมีกำหนดประชุมพิจารณางบไตรมาสที่ 2/58 ซึ่งในเบื้องต้นจะมีโอกาสทำผลการดำเนินงานออกมาได้ดีต่อเนื่อง
สำหรับสาเหตุที่ผลักดันให้ผลประกอบการไตรมาสที่ 2/58 มีโอกาสเติบโต เป็นเพราะธุรกิจหลักของบริษัททั้ง 2 สายงาน ได้แก่ สายงานเทรดดดิ้ง และสายงานโทรคมนาคม ได้รับงานเข้ามาต่อเนื่อง ทั้งนี้บริษัทยังคงเป้าทำรายได้ในปีนี้ที่ 4,800-5,000 ล้านบาท พร้อมกับทำกำไรทั้งปีเติบโตจากปี 2557 ขณะที่แบ็กล็อกของบริษัทในปัจจุบันอยู่ที่ 1,600 ล้านบาท ส่วนใหญ่จะทยอยรับรู้ภายในช่วงครึ่งปีหลังเป็นหลัก